ming030890/wiki-yue-high-quality huggingface dataset:
大紅花

大紅花（粵拼：daai6 hung4 faa1；學名：Hibiscus rosa-sinensis）；第個名係七彩大紅花（cat1 coi2 daai6 hung4 faa1）、赤槿（cek3 gan2）、狀元紅（zong3 jyun4 hung4）；喺北話入面成日嗌佢係朱槿（zyu1 gan2；簡化字：朱槿）或槿樹條（gan2 syu6 tiu4；簡化字：槿树条）；山東地區嗰邊嗌扶桑花（fu4 song1 faa1；簡化字：扶桑花）；喺植物研究學界成日嗌佢係木槿（muk6 gan2）或朱槿；佢係錦葵科木槿屬嘅一樖常綠灌木，原產地喺中國嘅嶺南地區同印度，而家喺印度、中國嘅廣東、廣西、雲南同四川南邊都可以搵到佢。佢既係一樖淨化環境嘅植物，俾人話咗係「天然解毒機」嘅同時，又係一種多功能嘅綠化樹木。

形態（大紅花）
佢啲樹嘅細枝係圓柱形，佢係一種灌木🪵，帶有好似星星噉樣嘅軟毛響度。而樹葉係闊嘅雞蛋形或窄嘅雞蛋形或有啲似菱形噉嘅雞蛋形，互生品種，成日有唔整齊嘅三裂，而且葉啲邊都有鋸齒響度。植物高度方面，一般有1——3m高到。而花嘅方面，一般係紅色、白色、紫紅、粉紅，重有黃色嘅品種，曬士比較大，而且重好靚，一般生喺上面兩隻樹葉嘅格辣底之間。而花期方面，一年四季都有花，大多數喺6—7月份開花。而佢開完花之後結出圓形嘅果出嚟。佢喺環境適應能力方面都幾犀利吓。

用途
大紅花嘅樹皮纖維可以用嚟整啲繩索，重可以用嚟織麻袋、整粗嘅布條、網同紙都得，甚至可以用嚟做藥同園林嘅植物都得。喺中國長江以南地區成日用嚟咗綠籬用料；而長江以北地區就成日用嚟種喺庭院入面畀人睇。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
朱槿嘅花，葉，莖同根都可以用嚟做藥，不過大多數嘅中醫都用佢嘅根嚟做藥。佢可以用嚟醫因肺熱而咳、腮腺炎、乳腺炎、急性結膜炎、尿道感染、鼻血、月經不調等病。而佢啲葉成日用嚟搞皮膚出瘡嘅嘢。而佢啲花同根嘅功效差唔多到。

所謂「天然解毒機」
之前有生態學家收集咗9種抗污染比較犀利嘅植物葉嚟研究過，發現大紅花嘅葉嗰度有嘅Cl含量同埋黐喺樹葉嘅氯含量最多。佢抗SO2最犀利，因為大紅花嘅葉肉細胞，連SO2都唔會點危害佢。而大紅花嘅葉嘅滯塵量喺18種淨化環境植物系列入面係排第三。所以啲人成日將大紅花話成係環境保護植物。

國家、區域象徵
大紅花（Bunga Raya）
馬來西亞國花：大紅花喺1960年7月28號正式成為馬來西亞嘅國花。1963年9月16號，包括新加坡、北婆羅洲（之後改名做沙巴）同沙撈越在內嘅馬來西亞成立，國花仍然係大紅花。大紅花意義係紅色代表勇敢，強大嘅生命力同快速嘅繁衍能力，象徵住馬來西亞國家同國民生生不息地茁壯成長。五個花瓣代表馬來西亞嘅「國家原則」（馬來文：Rukunegara），即「信奉上蒼、忠於君國，維護憲法、尊崇法治、培養德行」。馬來西亞嘅令吉，無論係紙鈔定係硬幣上面都印有大紅花圖案。
美國夏威夷州花：1820年戴懷爾（Charles Telfair）博士喺英屬模里西斯島，突破大紅花雜交育種技術後，佢嘅技術廣為流傳喺印度洋沿岸嘅印度同錫蘭（斯里蘭卡）等區域，新品種不斷釋出，呢個技術進一步傳播到夏威夷，喺1900－1911年間，大規模嘅大紅花雜交育種活動喺夏威夷盛行，夏威夷人由1920年開始採用各種新培育大紅花方法（Hibiscus rosa-sinensis）其州花，當時無限定顏色，只係以紅色大紅花居多，一直到1988年夏威夷州政府正式立法採用當地原生種嘅黃色大紅花（Hibiscus brackenridgei）做佢官方嘅州花，當地人又叫「Pua aloalo」，呢個原生種同過去普遍觀賞嘅紅色大紅花完全唔同，呢樣大概亦係一種強調本土化嘅表現。
台灣高雄縣縣花：1977年，中華民國台灣省政府提倡「一縣一花」運動，大紅花被選為高雄縣縣花。當選嘅原因係因為大紅花喺山地沙礫都開到花，而三山地區，即高雄縣嘅鳳山、岡山同旗山幾乎都可見到大紅花。被認為可以代表幾百年嚟，到三山地區落地生根嘅先人。
中國廣西南寧市市花：1986年12月，廣西壯族自治區南寧市第八屆人大常委會第七次會議確定大紅花為呢個市市花。之後，大紅花以地栽、盆栽同埋作為花籬嘅形式喺南寧廣為種植。喺2002年，南寧市有17萬多株大紅花、16個品種，常見品種有：大紅花、粉喇叭、泰國黃、假牡丹、大紅朱槿、黑牡丹、黃朱槿、吊鐘、拱手花等。
中國廣東茂名市市花
美國佛羅里達州旁塔哥達同維諾海灘嘅市花：大批夏威夷新種嘅大紅花輸入美國本土之後，陽光帶嘅佛羅里達州最適合種植，嗰度逐漸成為培育大紅花新品種嘅基地，1950年美國大紅花協會（American Hibiscus Society）亦正式喺佛羅里達州成立，呢個協會定期出版刊物（The Seed Pod）、舉辦大紅花展覽、花卉選拔同大紅花論壇演講，彼此分享最新嘅知識，陸續向呢個協會註冊嘅大紅花品種多達7,000種，有呢啲強盛嘅發展基礎。因此，佛羅里達州嘅旁塔哥達（Punta Gorda）同維諾海灘（Vero Beach）兩個城市遂遴選大紅花為市花。
台灣台北市松山區區花
台灣台南市新化鎮鎮花：台南縣新化鎮公所為打造最靚嘅小鎮，廣植公開票選嘅鎮花「大紅花」，台南縣168縣道嘅中興路、經過虎頭埤到中興大學林場，沿途種植近三萬株，呢條長達7公里嘅大道，畀鎮民叫做「朱槿大道」，並聲稱計畫蒐集世界上百餘種大紅花，依家已經買咗廿幾種，種植喺新化鎮運動公園，打算開闢做「朱槿主題公園」。
大紅鸛

大紅鸛（英文：Greater Flamingo）係六種紅鸛之中分佈最廣泛嘅一種，佢哋分佈響非洲部分地區、亞洲西南部（包括土耳其）、印度沿海地區、歐洲南部（包括西班牙、葡萄牙、法國等地），有定期遷徙嘅特性。

繁殖動向
響香港，有好幾個養大紅鸛嘅地方。包括九龍公園、香港動植物公園、海洋公園以及嘉道理農場暨植物園。

襲擊紅鸛
1992年九龍公園因為有人闖入紅鸛籠襲擊紅鸛，政府當局開始加強各公園嘅保安。
大細磨刀

大細磨刀，又叫大小磨刀，或大小磨刀洲，上下磨刀，磨刀洲等，英文叫The Brothers，喺香港西面洋面，大嶼山同屯門之間嘅島仔。大細磨刀指大磨刀、細磨刀，另外喺兩個中間稍南，有個匙羹洲，都歸入大細磨刀。

地理
大細磨刀喺屯門市以南，大嶼山小濠灣以北，赤鱲角以西。有石墨礦，所以舊時有石墨礦場，名五福礦場。
大磨刀響西，細磨刀響東，匙羹洲喺兩者中間稍南。

史
大細磨刀呢帶海面，大清時比較安全，所以唔少英國鴉片船都灣泊喺度。
1990年代要起赤鱲角新機場，大小磨刀畀人剷平，以免影響飛機升降。而啲沙石，就用來填海。家下該地無人住，剩低公共直升機坪同氣象臺仔。
大紅斑

大紅斑係個喺木星嘅南赤道帶邊緣存在咗好耐嘅反氣旋旋渦。
大紅袍

大紅袍係烏龍茶茶葉品種，產自福建武夷山。
大紅湍

大紅湍（韓文：대홍단군／大紅湍郡 Taehongdan gun */?）係朝鮮民主主義人民共和國兩江道嘅一個郡。
大絹斑蝶

大絹斑蝶（chestnut tiger，學名：Parantica sita）係蛺蝶科嘅一種蝴蝶。

分佈
呢隻蝴蝶大致分佈喺阿富汗、巴基斯坦、印度、尼泊爾、不丹、孟加拉、緬甸、馬來半島、印度尼西亞嘅蘇門答臘島、台灣、朝鮮同日本。

特徵
展翅寬80~100 毫米。前翅黑啡色、後翅啡色，有大型嘅青色條狀斑紋。

習性
喺香港深水灣捕獲嘅大絹斑蝶
棲習喺中、低海拔山區。每年9月左右產卵，第年4月左右就會羽化成蟲。喺東南亞、中國南部、台灣北部、琉球群島、日本之間會進行長途遷徙。

2011年12月31日，大埔環保會喺香港深水灣發現由日本和歌山縣飛嚟嘅大絹斑蝶，呢隻蝴蝶用咗83日飛越2500公里嘅東海，係除咗帝王斑蝶嘅紀錄之外，全球最遠嘅蝴蝶飛行路線。
響維基新聞度有一單新聞係同呢篇文有關：
大絹斑蝶飛越千里從日本抵港
姑嬸

嬸姑同姨，為大一輩女人嘅叫法，親戚一類，西洋唔加分辨，如英文通通叫Aunt。亞姨、亞姑、亞嬸，有時就會用來叫唔係親戚，而年長過自己嘅女人。
委任證

委任證（英文：Warrant card）係一種表明身份同埋職權嘅證明，主要由警察同埋其他執法人員（例如移民官員）戴住。會用到委任證嘅國家，包括英國同其他英聯邦國家，或者係其他有大英帝國歷史嘅地方。呢啲地方以外嘅國家，就會用類似嘅證明文件嚟表明身份，例如：警察身份證、警官證、或者任命冊（英文：commission book）等等。喺英國，除咗警察之外，軍情五處嘅官員亦都會戴住委任證。
委任議席

委任議席，係議會成員來源途徑之一。相對於經選舉產生嘅議員議席，委任議席由國家元首、政府首腦、行政長官等邀請出任，唔經選舉產生。喺議會歷史發展初期，曾經係產生議員嘅主要途徑。唔少國家係民主發展進程入面，之後都利用選舉，將委任議席取代。但亦有一啲國家，係民主發展進程上掉返轉嚟行，以委任議席取代選舉所產生嘅議席。
姑媽突變神隱少女

《姑媽突變神隱少女》（英文：Gooma and Wonder Girls）係香港MakerVille製作嘅遊埠節目，由阮小儀、林慧美、樊沛珈同許寶恆主持，2024年3月25號到4月12號逢禮拜一到五22:30－23:00喺香港電視娛樂ViuTV播出，第15集喺23:00–23:30播。節目主持會去臺灣拍一啲比較冷僻嘅「打卡」秘景。

節目調動
2024年4月12號：由於21:30-23:00播《瑪嘉烈與大衛系列 絲絲》，第15集延後到23:00-23:30播。
姓氏

姓氏，泛指用來分辨人嘅宗族嘅名稱呼。喺秦漢之前嘅中國，姓同氏係唔同一回事嘅。先有姓，再有氏。
「姓」爾個字最初嘅意思係「女人生嘅後代」。上古時代嘅中國係母系社會，「只知其母而不知其父」，因此仔女個姓係跟老母個姓嘅。旁證之一就係上古時代嘅大姓，包括「姬」、「姒」、「媯」、「姚」、「姜」同「嬴」等，都係「女」字旁嘅。後來中國發展到父系社會時期之後，越來越多人開始跟老頭個姓。大家族嘅後代開始散居各地之後，散居各地嘅分支隨徂保留自己嘅姓之外，重會另外起一個「氏」，以講明自己來自焉個家族嘅焉個分支。以姜子牙為例：姜子牙個姓係「姜」，個氏係「呂」，個名叫做「尚」（一說「望」），個字叫做「子牙」，所以姜子牙就係來自「姜」爾個大家族嘅「呂」爾個分支嘅阿尚，全名係「姜呂尚」（一說「姜呂望」）。姓產生之後，世代相傳，一般唔會更改，比較穩定。而氏就會隨著封邑、官職嘅改變而改變，因此一個人嘅後代可能有幾個氏，而父子兩代亦都可能唔同氏。另外，唔同姓之間可能會以同樣嘅方式起氏，因此唔同姓嘅人可能都會同氏。
喺夏商周時期，氏唔單止係宗族嘅標誌，重係社會地位嘅標誌：貴族有姓有氏，平民有名無氏。另外，由於怕近親通婚生出有遺傳病嘅後代，同姓嘅人唔可以通婚，就算係同姓唔同氏都唔可以通婚，但係同氏唔同姓就可以通婚。
春秋戰國時期，由於宗法制度瓦解，姓同氏之間嘅界限越來越模糊，而之前有名無氏嘅平民都開始有氏。到徂秦漢時期，姓同氏合而為一，但係之後嘅中國社會依然保留徂「同姓唔可以通婚」爾條規矩，而由於姓氏唔再區分得到，同氏唔同姓嘅人都唔可以再通婚。到徂近代，爾條規矩先至慢慢被人打破，但係重有好多保守嘅華人反對仔女同同姓嘅人通婚。
姓

姓，或姓氏，係一個人個名嘅一部份。通常個姓代表佢喺邊一家度嚟、同一姓嘅人表示佢哋響（好耐）以前有同一個祖宗。
大眼仔

大眼仔係種女仔扮靚用嘅隱形眼鏡，外人睇落對眼嘅瞳孔大咗，個樣就可愛啲。呢隻眼鏡喺日本同南韓興起先，而家好多亞洲少女都會戴。
大眼仔嘅配戴同護理方法同一般隱形眼鏡大致相同。

歷史
第一款彩色隱形眼（大眼仔）源於20世紀80年代推出，源於美國，由CIBA Vision（Alcon）生產。主要用於美容目的，讓人們改變或增強眼睛的顏色。這些鏡片最初有不透明和有色版本。
大眼水母

大眼水母係日本電視遊戲寵物小精靈系列入面嘅其中一隻小精靈，編號072。身體顏色主要係淺藍色。
大眼睛奇緣

《大眼睛奇緣》（粵拼：daai6 ngaan5 zing1 kei4 jyun4，Big Eyes）係套2014年上畫嘅美國劇情片，主角係基斯托夫華薩同愛美雅當絲。
大眾

大眾，指一大班人，無特定嘅人，公開嘅。依個字先秦已經見有，如月令講，孟春之月，「毋聚大眾，毋置城郭。」大眾係聚集而來。要統治先至聚到眾，所以有時係講人民、平民嘅意思。有時啲聚集都叫大眾。
大眼擬鮟鱇

大眼擬鮟鱇（學名：Lophiodes mutilus）係鮟鱇科擬鮟鱇屬嘅其中一個種。
大眼雞

大眼雞，又叫木棉魚，係鱸形目嘅一種魚，原產亞洲南面海域，係種價錢好平嘅食用魚。廣府人會將佢滾湯，而潮州人會將佢整成打冷用嘅潮式凍魚。
國際象棋理論

國際象棋理論（chess theory）係指有關國際象棋嘅理論性思考，簡單嘅例子有用博弈論分析點樣捉國際象棋。
國際象棋開局

國際象棋開局（英文：chess opening），或者就咁叫開局（opening），係一盤國際象棋嘅對局入面三個階段嘅第一個，另外兩個分別係中局（middle game）同殘局（end game）。好多嘅開局行法都有專有嘅名，好似係西西里防禦、西班牙開局、Colle 系統咁。The Oxford Companion to Chess 呢本書入面列咗 1,327 個有名嘅開局同變著，但其實除此之外仲有好多或常見或罕見嘅唔同開局。

地名
有好多開局嘅名係地方名嚟，呢個地方可以係推廣呢個開局嘅棋手嘅國籍，例如英格蘭開局、西班牙開局、法蘭西防禦等等，亦都可以係一啲用呢種開局嘅名局發生嘅地點，例子有維也納、柏林、Wilkes-Barre等等。
國際足協年度世界最佳球員

國際足協年度世界最佳球員（英文：FIFA World Player of the Year，又稱世界足球先生）係由國際足協評選嘅年度最佳足球員嘅獎項。喺1991年開始搞，原本只係頒畀男子足球員，2001年開始搞多個國際足協年度世界最佳女子球員（英文：FIFA Women's World Player of the Year，又稱世界足球小姐）頒畀女子足球員。2010年世界盃期間，國際足協同雜誌《法國足球》宣佈將國際足協年度世界最佳球員同金球獎合併。
個獎由各個國家隊嘅主教練投票出嚟。先係每位投票教練分別可以丼1分、3分同5分呢三張飛，跟住按每人夾埋投到嘅票而計出邊位最高分。
國際象棋聯會

國際象棋聯會（Fédération Internationale des Échecs，通稱FIDE），簡稱國際棋聯，係連繫世界各國國際象棋組織嘅一個國際組織，1924年喺法國巴黎成立，而家總部喺瑞士洛桑。
國際象棋詞彙表

呢篇國際象棋詞彙表係國際象棋入面常用嘅詞彙一覽。

一般
戰術：連續幾步強制性嘅行法，達至將死對方或者獲得大量棋力優勢嘅目的，係一種短期嘅計劃，同策略相對。
國際象棋解謎

國際象棋解謎（英文：chess puzzle）係指用國際象棋玩嘅解謎。標準嘅國際象棋對局係由兩位玩家輪流行嘅，雙方要有技巧噉行棋以求打低對手。國際象棋解謎就唔同：一盤國際象棋解謎（一條國際象棋謎題）會
指定盤棋而家嘅狀態，包括棋盤上邊每一隻棋嘅位置，同埋輪到邊個行；
要玩家諗出「最理想嘅做法」－例如「喺兩步之內將死對手」、「和棋」或者「獲得棋力優勢」呀噉；
有好多國際象棋愛好者都鍾意玩國際象棋解謎，甚至仲整咗網站專門俾人玩同設計國際象棋謎題。

諗頭
睇埋：國際象棋同解謎
國際象棋謎題可以係一種國際象棋訓練方法，叫玩家解決特定嘅問題或者情況，從而幫佢哋提升技術。正常嚟講，每條謎題都會提供一個棋盤狀態，要求解題者搵出「最好嘅嗰一步棋」或者「最好嗰一連串步驟」，目的可以係要將死對手、獲得重大優勢（例如食咗對手嗰隻皇后）、或者避免輸棋。國際象棋謎題嘅難度可以好低，初學者淨係要有基本知識就可以玩，但係亦可以好深，需要高級嘅策略思維能力。
國際象棋謎題通常集中於戰術多過要玩家諗長遠策略：戰術係指可以即時產生影響嘅短期行動，例如食咗對方隻棋、對對方國王造成威脅，或者搵方法將死對手隻王；透過解謎，玩家可以學點樣識別棋盤狀態，仲有係學點樣準確計數同埋喺實戰當中快速反應。

做法
國際象棋謎題有以下呢啲類型：
一步或兩步內將死：最簡單嗰種謎題，要求玩家喺 N 步之內將死對手。呢種謎題被指係最啱教初學者學習將死相關嘅概念。
殘局謎題：喺呢啲謎題當中，棋盤上得返幾隻棋。謎題嘅挑戰就係要諗吓點樣贏到盤棋，通常係要將死對手或者贏到重要嘅棋（例如食咗對方隻皇后佢）。
防守謎題：唔係所有謎題都係想教玩家點贏嘅，有啲謎題係要玩家搵出最好嘅「防輸」步驟去避免徹底輸晒。呢啲謎題可以幫玩家點樣防止自己出錯。

拆解
睇埋：策略思考
解國際象棋謎題要睇得通透。玩家要睇清楚棋盤上嘅形勢，搵出有咩潛在嘅威脅同優勢。喺落手前，玩家要諗清楚唔同行動可能帶嚟咩後果。喺實戰中，呢種預想嘅本事好重要，而謎題就係練習呢種技能嘅辦法。
解國際象棋謎題解得多，玩家可以達致：
識得睇穿陣勢：透過解大量謎題，玩家開始識得睇穿啲重複出現嘅戰術模式，可以喺實戰中使用。
計算能力提升：謎題幫到玩家練習計算幾步之後嘅情況，呢個係打好國際象棋必須要有嘅技能。
決策能力變強：解謎題嗰陣，玩家學識快速搵出最掂嘅行動，呢樣嘢可以幫佢哋喺實戰中時間緊逼嗰陣都可以淡定噉做決定。
等嘅眾多好處。
小行星334

小行星334（334 Chicago），係太陽系小行星帶嘅一粒小行星，喺1892年8月23號發現。
小行星336

小行星336（336 Lacadiera），係太陽系小行星帶嘅一粒小行星，喺1892年9月19號發現。
小行星337

小行星337（337 Devosa），係太陽系小行星帶嘅一粒小行星，喺1892年9月22號發現。
小行星335

小行星335（335 Roberta），係太陽系小行星帶嘅一粒小行星，喺1892年9月1號發現。
小行星328

小行星328（328 Gudrun），係太陽系小行星帶嘅一粒小行星，喺1892年3月18號發現。
小行星329

小行星329（329 Svea），係太陽系小行星帶嘅一粒小行星，喺1892年3月21號發現。
小行星330

小行星330（330 Adalberta），係太陽系小行星帶嘅一粒小行星，喺1910年2月2號發現。
小行星331

小行星331（331 Etheridgea），係太陽系小行星帶嘅一粒小行星，喺1892年4月1號發現。
小行星332

小行星332（332 Siri），係太陽系小行星帶嘅一粒小行星，喺1892年3月19號發現。
小行星333

小行星333（333 Badenia），係太陽系小行星帶嘅一粒小行星，喺1892年8月22號發現。
天逸站

天逸站係香港輕鐵嘅一個車站，喺天水圍天逸邨以西近天瑞路同天秀路嘅交界，係天水圍北唯一一個有多條綫做終點嘅車站，站裏頭有輕鐵客務中心。

天水圍 - 天慈 - 天湖 - 銀座 - 天榮 - 翠湖 - 頌富- 天富 - 天逸注意：751P綫只係喺平日上晝同下晝繁忙時間提供服務，並喺公眾假期同埋學校假期停止服務。
輕鐵761P綫




歷史
天逸站係天水圍北支線嘅一個車站，亦都係天水圍北唯一一個設有輕鐵路綫做終點嘅車站，喺2003年12月7號啟用。天逸站啟用初期淨係得751線同埋761線（已永久停駛，由區間車761P 取代）兩條路線行經，751 線以本站做終點站。
後嚟天水圍北嘅重要性提高，開始有更多路綫途經本站。而家除咗兩條天水圍循環綫（705綫、706綫）外，所有路綫都用天逸站做終點站。
天遮

天遮，係布一大塊，用嘢撐起，用來遮住個天，遮日遮雨。有啲附喺屋宇之外。郊野嘅話，亦可綁住周圍嘅樹，拉開遮天。

文
英文叫awning。另有語體文叫天幕。
密紋唱片

密紋唱片（英文：Long Playing record；縮寫LP）係一種每分鐘33⅓轉嘅乙烯基（如聚氯乙烯）材料做嘅唱片，一般直徑係10或12英寸。密紋唱片喺1948年推出，喺1988年激光唱片（CD）被廣泛應用前一直係唱片音樂嘅首選發行形式。密紋唱片用模擬方式錄音。1970年代同1980年代，隨住微處理器同計算機技術等嘅進步，數碼錄音先真正變到可行。
密碼病毒學

密碼病毒學（cryptovirology）係一門電腦方面嘅領域，專門研究點樣用密碼學上嘅技術嚟設計強力嘅惡意程式。
密碼基元

密碼基元（英文：cryptographic primitive）喺密碼學係指成日俾人用嚟建立密碼協議嘅低層基本演算法。
密碼雜湊函數

密碼雜湊函數（粵拼：mat6 maa3 zaap6 cau3 haam4 sou3，英文：Cryptographic hash function）喺密碼學入面係種有保密性質嘅雜湊函數，可以用來驗證身份或者檢查重要信息有無俾人篡改。佢嘅輸入係一條無定長短嘅字串（通常叫做消息），輸出係一個固定位數嘅數（叫做雜湊值）。密碼雜湊函數嘅輸出經常用十六進制寫成有固定長度嘅字串，呢種字串會叫做信息摘要（message digest）或者數碼指模（digital fingerprint）。
密碼雜湊函數有下面性質，
由消息好容易計出雜湊值；
由雜湊值倒推返消息嘅一般算法需要大量計算資源以至於實際上無可能做到；
想將個消息改少少，又想雜湊值唔變，現實上無可能；
想搵到兩個唔同嘅消息對應同一個雜湊值，現實上無可能。
爾一系列性質（單向性，one-way）保證密碼雜湊函數對基本嘅密碼學攻擊有好嘅抗性，可以用來做好基本嘅資訊保安（英文：Information security）工夫，喺現代信息社會有非常廣泛嘅應用。密碼雜湊函數亦係密碼學入面單向函數嘅經典例子。
同一般嘅雜湊函數一樣，密碼雜湊函數亦可以用來做信息索引。

驗證信息或者文件無俾人篡改
例如，有個網站提供個文件俾人下載，有人通過唔安全嘅網絡環境下載咗個文件，想保證個文件傳輸過程中無俾人喐過，噉佢就可以自己計一下個文件嘅數碼指模，然之後同個網站上面寫出來個數碼指模比較一下，如果一樣，就可以放心噉用下載咗嘅文件喇。為咗保證網站道睇到嘅數碼指模本身係信得過，需要有一個加密嘅網絡連接，例如HTTPS。依個過程係密碼學入面信任鏈（chain of trust）嘅一個例子。由於數碼指模係一個好短嘅字串（無論個文件本身幾大，數碼指模都係一行寫得嗮），兼且計起身好快，所以同比較文件內容本身相比，比較數碼指模會有效率好多。
就算唔涉及信息安全，比如話喺部電腦道複製一個好大嘅文件，想知道複製過程中有無出錯，都可以直接比較一下兩個文件嘅數碼指模。

儲低同驗證密碼
今時今日用電子產品幾乎道道都離唔開密碼。操作系統同各種網站就需要儲低密碼。將密碼用明文形式儲落個文件道係好唔安全，因為衹要有人攞到個文件啲密碼就通嗮天。但係如果將密碼計出來個數碼指模存低就唔同，就算俾人攞到個文件，都唔會知道原本嘅密碼係乜。另一方面，需要驗證密碼嘅時候，只要計一次輸入嘅密碼嘅數碼指模，再將計出來嘅數碼指模同先前儲低嘅數碼指模比較，就可以知道個密碼啱唔啱。
當然，噉樣做重係唔夠安全，因為黑客手上通常會有一份常用密碼表，如果衹係將密碼本身嘅數碼指模儲低，黑客就可以好容易將手上嗰份常用密碼表嘅數碼指模全部計出來，然之後同攞到個文件裏面嘅數碼指模比較一下，就可以破解大部分密碼。由於而今安全性得到認可嘅密碼雜湊函數總共先得幾種，所以計嗮常用密碼表入面各個密碼嘅各種數碼指模亦唔係難，之後黑客就可以攞住呢份表行遍天下。類似嘅方法重有彩虹表（英文：Rainbow table）攻擊。
鑑於上面講到嘅呢個問題，好多密碼管理系統都唔係直接將密碼嘅數碼指模儲低，而係會將密碼本身修改之後（最簡單嘅方法係喺密碼前面或者後面加一個隨機生成嘅字串，嗰個字串叫做salt（英文：Salt (cryptogrpahy)）），再將修改密碼嘅算法同埋修改之後嘅密碼嘅數碼指模一齊儲低落文件道。由於修改密碼嘅方法本身可以係千變萬化，所以黑客係無可能事先儲低嗮常用密碼表入面啲密碼經過唔同嘅修改之後嘅數據指模會係怎然之後揸住份表去一個一個對，所以就算俾黑客攞到個文件，佢都需要相當長時間先可以破解出入面儲低嘅常用密碼表入面嘅密碼，至於其它密碼，現實上無可能破到。

零信息證明（Zero-knowledge proof）
有個密碼學入面嘅經典例子。阿甲出咗條難題，話佢自己知道答案，想考下阿乙。阿乙有興趣，但係佢覺得條題目太難，阿甲無可能知道答案。阿甲要向阿乙證明佢當時的確知道答案，但又唔想直接將個答案講出來，於是佢將答案嘅數碼指模講畀阿乙聽。阿乙記低咗，返去做咗一輪，計到個答案，之後佢自己計一次個數碼指模，同之前阿甲畀佢嗰個對比一下，就知道阿甲當時有無講大話。呢個過程就係零信息證明。因為阿甲既證明到自己講真話，又無洩漏到問題個答案或者任何有助於推出個答案嘅具體知識。

工作驗證系統 （Proof of work）
工作驗證系統係種用來證明某個人的確用咗一定嘅時間去解決某一個一定難度問題嘅系統。佢可以用來防止分散式阻斷服務攻擊。
分散式阻斷服務攻擊係種短時間內向服務器發送大量請求導致服務器癱瘓嘅攻擊。工作驗證系統要求客戶端發送請求之前要先解決由服務器所出嘅一條問題，一般嘅電腦可以喺好短時間內解決呢條問題，即係話用戶唔會留意到解題造成嘅延遲，但係同時個問題大幅提高咗客戶端發請求嘅時間成本，令到客戶端無可能喺短時間內發出大量有效請求。
工作驗證系統亦可以用來對付垃圾郵件。例如，無工作驗證系統，一個惡意用戶可以喺瞬間發出一百萬份垃圾郵件。而工作驗證系統要求每個人發郵件之前先用部電腦來解決一個用時係 0.001 秒嘅問題。噉做嘅話一般用戶發郵件唔會有乜影響，但係個惡意用戶如果想再發出一百萬份垃圾郵件就需要一千秒嘅時間。
密碼雜湊函數喺工作驗證系統裡面可以用來出題。以Bitcoin所用嘅工作驗證系統為例，佢會要求用戶搵到一個消息嘅數碼指模頭幾位全部都係零，兼且人哋經已搵過嘅消息唔可以再用。目前來講，要解決呢個問題衹能夠一個個消息去撞，直到撞到為止，噉就需要一定時間。上面呢個過程就係Bitcoin裡面所謂嘅「挖礦」。挖礦所需要嘅平均時間係可以預計嘅，於是Bitcoin產生嘅速度亦都可以預計，噉樣Bitcoin就唔會因為瞬間產生出太多而大幅貶值。

信息索引
同一般雜湊函數一樣，密碼雜湊函數可以用來做信息索引。
例如，版本管理系統經常會用到密碼雜湊函數來做信息索引。系統入面嘅每一個用戶、每一個文件、每一次修改、文件喺唔同時間嘅每一個版本，都會有自己嘅數碼指模。任何人只要攞一個數碼指模畀個系統，唔需要任何其它信息，個系統衹要查表，就可以馬上知道佢係講緊一個用戶，一個文件定係其它。將密碼雜湊函數用來做索引重可以用來保證系統入面嘅內容無辦法偽造。比如想偽造某一個文件嘅修改日期係做唔到，因為產生文件數碼指模嗰陣，密碼雜湊函數嘅輸入經已有齊嗮文作者、修改日期等等信息。
密碼雜湊函數甚至重可以保證文件嘅歷史無俾人篡改。比如一個文件有一百個歷史版本，每一次修改都有唔同作者。有人睇某個作者唔順眼，想喺歷史記錄道整走嗮佢做過嘅修改。如果個版本管理系統無設計成防止歷史被篡改，佢衹要喺個數據庫道刪走嗰幾個版本嘅數碼指模就搞掂。但係如果個版本管理系統喺產生每一個版本嘅數據指模嗰陣，都將上一個版本嘅數據指模放落密碼雜湊函數嘅輸入道，噉就無可能淨係刪走幾個版本而唔改變爾啲版本之後嘅所有版本嘅數據指模喇。
小孩不笨2

《小孩不笨2》（英文：I Not Stupid Too）係一部2006年嘅星加坡電影，由星加坡電影人梁智強自編、自導、自演。係2002年電影《小孩不笨》嘅續集，內容諷刺星加坡教育同多數家長對仔女嘅錯誤管教方式嚟喚醒社會大眾。

劇情簡介
15歲嘅Tom（李創銳 飾）同8嘅Jerry（梁文宗 飾）喺星加坡嘅中產階級出世，父母都忙住工作賺錢，平日缺少溝通，以為只要喺物質上滿足佢哋就已經足夠，又唔知道細路更需要嘅係父母嘅關愛同賞識。另一方面，Tom嘅同學成才（洪賜健 飾）亦同佢嘅爸爸（黃奕良 飾）同樣都有溝通上嘅問題。出身卑微嘅成才爸爸，由於自己曾經誤入歧途，所以唔想成才步上自己嘅後塵，對成才寄予厚望，希望佢能夠有出息，好好讀書，但係成才嘅成績偏偏強差人意，令佢極為心痛。佢係個冇學識嘅粗人，以為對成才拳打腳踢就係最好嘅管教方法，結果令到成才對爸爸更加抗拒。
小姐與流氓

《小姐與流氓》（英文：Lady and the Tramp）係一部由和路迪士尼喺1955年製作及發行動畫戲電影。套戲最早喺1955年6月22號上畫。佢係迪士尼第15部經典動畫長片。
故仔講一對美國男女，女人叫美國曲架，短名小姐（Lady），生喺中稍富家庭。而男人生為窮人，流浪狗叫流氓（Tramp）。套片嘅DVD分別由中錄德加拉同埋博偉喺中國大陸同台灣發行。本片電影原聲帶已經由滾石喺台灣發行，目前喺中國大陸冇任何影音產品發行。續集《小姐與流氓2：狗兒逃家記》由迪士尼喺2001年推出。2006年，發行雙碟白金典藏版DVD。
小孩不笨

《小孩不笨》（英文：I Not Stupid）係一部2002年嘅星加坡電影，由星加坡電影人梁智強自編、自導、自演。

劇情簡介
三個讀書成績都唔好嘅小學生劉國彬、洪文福、Terry喺被編入EM3呢種「後段班」之後，小小嘅心靈先至逐漸感受到殘酷嘅現實社會對小學生亦冇優待。老師睇唔起佢哋、俾其他同學嘅輕視同埋父母嘅期望都令到佢哋非常苦悶，三個人喺一齊之後成為咗最好嘅朋友。國彬嘅媽媽畀佢好大壓力，因為劉媽媽深受到自己冇文憑喺工作唔能夠有晉升機會，唔希望個仔第時都好似佢噉，因此對國彬進行嚴厲嘅管教，國彬好有畫畫天份，但係國彬媽媽一啲都唔重視。文福嘅媽媽因為老公坐監，一個人努力支撐家庭而冇時間去管教佢，採取嘅係放任自流嘅態度。但係好勝嘅文福俾喺就讀EM1嘅表哥刺激之後激起自尊心，發誓一定要證明自己嘅能力。Terry喺有錢人家度出世，做事冇主見，所有嘢都聽晒阿媽話，過嘅生活亦係一團糟。佢哋嘅父母亦有一堆事情，國彬嘅爸爸喺廣告公司一直得唔到認同，因為老闆同客戶都相信外聘人才，唔信本土人。Terry嘅爸爸因為競爭對手嘅緊逼而生意日漸下滑，搵到廣告公司嘅創意亦冇乜效用。新嚟嘅女老師並唔歧視EM3嘅同學，鼓勵佢哋要努力，發揮特長。喺老師嘅鼓勵之下，三個學生都有唔同嘅進步。但係國彬嘅成績依然並冇太大嘅起色，喺電視睇到有細路因為成績唔好而自殺嘅消息，因而自己都有自殺嘅念頭。後嚟因為警察攔阻先至救返一命，父母亦覺得搞成噉都好無奈。Terry俾佢爸爸以前嘅員工綁架，文福為咗救佢亦俾歹徒一齊綁走。逃脫嘅國彬倚靠自己嘅畫畫專長將犯人嘅樣貌逼真畫咗出嚟，對於營救佢哋起到關鍵作用，Terry同文福最後成功逃走出嚟。國彬嘅媽媽由於患病需要換骨髓，喺老師嘅號之召下，所有同學同家屬都一齊驗血希望搵到合適嘅骨髓。最終Terry嘅骨髓符合要求，但係佢嘅父母反對，但喺佢嘅堅持之下終於做咗骨髓移植手術。國彬嘅爸爸為咗答謝佢哋，專登為Terry爸爸生產嘅肉乾做咗全新創意嘅凘告，亦令到佢哋嘅生意渡過難關。經過一系列嘅事情，文福嘅成績有咗顯著嘅進步，Terry亦終於學識自己獨立思考，而國彬因為畫畫方面嘅天份將會到美國深造。
小姐誘心

《小姐誘心》（英文：S for sex S for secret）係2015年上畫嘅港產片，由劉心悠、周柏豪、莊思敏、何佩瑜、Jessica Tess Cambensy、許雅婷、倪晨曦、黃美棋主演，黃柏基執導。
小娘惹

《小娘惹》（英文：The Little Nyonya）係由星加坡新傳媒整嘅一部華語電視劇，由歐萱、戚玉武、白薇秀、方展發、向雲、黃慧、洪乙心、郭蕙雯、姚玟隆、林明倫、潘玲玲、林梅嬌、許美珍、李茵珠、章証翔、陳邦鋆領銜主演，並由戴向宇特別主演。呢套劇係新傳媒45週年台慶劇，由星加坡政府嘅媒體發展管理局贊助拍攝，並且用咗約兩年時間計劃同埋拍攝。製作期間動用咗約150名員工，係星加坡電視史上一大製作，而且創下星加坡15年嚟最輝煌嘅收視嘅紀錄。

海外宣傳
喺2010年，呢套劇喺無綫精選台播出，無綫特登召開記者會，主角戚玉武同歐萱都有專程去香港宣傳，而應屆香港小姐冠軍劉倩婷同埋本身係馬來西亞華人嘅楊秀惠都有出席迎接兩位星加坡主角。
小婦人

《小婦人》係喺1957年嘅一部粵語片，由吳回執導，張瑛、夏萍主演。

情節
沈醫生有四個女，叫做夢蓮、夢湘、夢影同夢琴。夢湘搵同學郝志強幫助馮大嬸喺工廠工作，因此識咗經理尚官武。官武嘅阿爺欣賞夢湘為人老實，於是故邀請沈家四姐妹參加舞會，官武同夢湘好投契。
夢琴染上腦膜炎，好彩得到志強冒住雨去攞藥，先至渡過危關。
夢湘將同官武結婚嘅事話阿母知，先知道生性害羞嘅姐姐夢蓮都好鍾意官武。夢湘為咗成全夢蓮，於是假扮同志強相戀，令官武好㷫，決改同夢蓮結婚。
之後，夢影嫁俾官武嘅朋友馬千里；夢琴因病去世；夢湘繼續寫作出書，最後同志強成為真正嘅戀人。
山楂

山楂（粵拼：saan1 zaa1；學名：Crataegus）係薔薇科蘋果亞科嘅一個屬植物，有200幾個品種。

樣
呢個屬一般規律係常綠喬木，高度一般去到幾十米到；樹枝多而硬兼有刺。佢嘅葉係好似圓角三角形嘅蛋或大嘅蛋噉。羽狀5～9裂，喺葉脈度有短嘅軟毛響度。而花一般係白色或紅色，味比較濃，大多數開白花，一般喺5～6月開花。佢嘅果大多數係紅色，味道比較酸甜兼開胃。

用途
山楂嘅果唔單止可以用嚟食，甚至用嚟整餸同糖，藥都得。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
山楂嘅果可以醫貧血、心血管同血液循環疾病、高血脂同免疫力缺陷呢啲病。
山橋貴史

山橋貴史（1972年5月31號—）係日本足球員，司職前鋒，效力過大阪櫻花，及札幌岡薩多。
山棕

山棕（粵拼：saan1 zung1；學名：Arenga engleri）；臺灣嘅賽夏族嗰邊成日嗌佢做「ban-ban」；佢係棕櫚科桄榔屬嘅常綠灌木，原產地喺臺灣同日本。

用途
呢種植物可以用嚟整繩、床墊、箱等用品，重可以用嚟做野生油料都得。如估喺長江流域嗰帶成日用嚟做行道樹。尤其係山棕心，佢同豆類一齊，都係米仔收穫祭入面成日用嚟食嘅野菜。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢嘅核、果皮都可以用嚟做藥。核有清血嘅功效，同時果皮可以用嚟做滋養強身劑。
山案座

山案座（Mensa）係家下八十八西洋星座之一。佢響天球南部，佔天球面積153平方度。地球北半球來講，係睇唔到山案座，皆因佢近天球南極。肉眼可以睇到嘅星，約莫15粒到。山案座比較暗，無光星。
山梨縣

山梨縣係日本本州嘅其中一個縣，屬於內陸地區，離東京都大約120公里。
山梨縣喺日本內陸嘅山區，其中富士山一部分屬於呢個縣。
佢嘅首府係甲府市。
山楂樹之戀

山楂樹之戀 (小說)，華人女作家艾米創作嘅愛情長篇小說，2007年9月出版。
山楂樹之戀 (電影)，根據同名小說改編嘅電影，張藝謀執導，周冬雨、竇驍主演，2010年9月上映。
山楂樹之戀 (電視劇)，根據同名小說改編嘅電視劇，李路執導，王珞丹、李光潔主演，2012年播出。
山楂餅

山楂餅係隻用山楂整嘅小食，係用山楂同糖整成圓柱再切薄片。佢起源自北方嘅山東，但南方嘅廣東都一樣咁風行。
山楂餅同嘉應子、陳皮梅係三大送苦茶嘅口立濕。
小羊駝

小羊駝（Lama vicugna），係駱駝科小羊駝屬下面嘅一種動物，主要棲息喺南美洲安第斯山脈中段嘅半乾旱草原。
小肥羊

小肥羊餐飲連鎖有限公司（簡稱小肥羊，港交所前編號：0968）係中國最大嘅涮羊肉連鎖店企業，1999年由張鋼同埋陳洪凱喺內蒙古創辦。2008年6月喺香港招股上市，係中國首間喺香港上市嘅品牌餐飲企業。2012年2月，百勝餐飲集團以協議計劃方式私有化小肥羊，小肥羊喺2月2號起正式喺香港交易所除牌，並成為百勝餐飲集團旗下一個新嘅餐飲品牌。
小花木欖

小花木欖（粵拼：siu2 faa1 muk6 laam5*2；學名：Bruguiera parviflora）係紅樹科木欖屬嘅一個喬木品種。喺澳洲南回歸線北邊嘅熱帶地區入面先至可以搵到佢。佢係海岸防護樹種。
小芳

《小芳》係中國歌手李春波出嘅第一張專輯。喺1993年1月1號由太合麥田發行。

簡介
呢隻碟收錄咗9隻歌。
小肥

小肥（原名徐智勇，英文：Chui Chi Iong, Terence，1976年6月13號—）係澳門男歌手，澳門演藝人協會創會會長。

演出
呢個表唔完整，歡迎加料。
小腦

小腦係腦其中一部份，喺大腦後面下低，主要負責運動嘅協調同控制。
小腸氣

小腸氣，又叫疝氣，係指器官（多數係小腸）經腹腔嘅缺口移咗位，會見到腫起咗。呢隻病喺男嬰比較常見。
工廠工人

工廠工人（粵拼：gung1 cong2 gung1 jan4）係指工業入面從事體力勞動嘅職工，喺工廠返工，負責生產貨品。
工展會

工展會（英文：Hong Kong Brands and Products Expo），全名香港國際工業出品展銷會，係香港一個展銷本地工業產品嘅大型展覽會，由香港中華廠商聯合會（即係中華廠商會）主辦，1938年第一次搞。後嚟由於戰事停辦接近七年。到咗1974年因為缺乏場地而停辦，1994年先至重新舉辦。

工展小姐
内文：工展小姐選舉
工展會每次都會有工展小姐選舉，已經有60年歷史，係香港選美嘅始袓。
工廠

工廠係種工業用途嘅建築物，主要用嚟生產貨。
工廠少爺

故事講述王本甲（張英才 飾）係紗廠老闆個仔，喺外國留學返來，佢爸爸想佢深入瞭解工廠嘅內部運作，由低做起，所以要王本甲掩飾身份化名錢通元混入工廠。而工廠上下都想查出邊個係工廠少爺，所以引出一連串笑話。
工廠皇后

《工廠皇后》係喺1963年嘅一部粵語喜劇，由莫康時執導，丁瑩、張英才主演。

情節
工廠皇后楊惠芳喺鞋廠翻工，同好朋友劉月桂邂逅司機杜偉倫同佢個死黨吳錦英，錦英鍾意作大，隨口噏話偉倫係有錢人，月桂又話惠芳係洗衣店太子女。惠芳、偉倫充闊佬，但係又因為呃人唔安樂，之後兩人見家長，大話終於穿煲。最後惠芳、偉倫互相坦白，互相諒解。
工會

工會係啲工人走埋一齊爭取權益嘅社會團體，成員包括工人階級、工會幹事同埋工會領袖。工會以會員會所方法組織。

目標
工會係為工會會員爭取權益同社會地位，包括集體談判權，喺啲對工人保障少嘅地方，工會爭取合法化，最低工資最高工時。
工廠街遊樂場

工廠街遊樂場（英文：Factory Street Playground）係香港一公園同遊樂場，喺筲箕灣工廠街，行政上歸東區。設施有籃球場。公園近電車尾站，喺電車路邊。
個場會拎來做神功戲。
守護甜心!

《守護甜心!》（日文：しゅごキャラ!，英文：Shugo Chara!（又叫：My Guardian Characters），簡稱係「SC」或「守甜」，香港無綫電視譯《守護蛋精靈》）係漫畫家拍檔PEACH-PIT筆下嘅第一套少女漫畫，喺2006年2月開始連載喺講談社嘅漫畫月刊Nakayoshi。漫畫亦改編做動畫，喺2007年10月6號開始，喺東京電視台播出，香港於2009年2月18日起每週二、三下午5點15分喺翡翠台播出。

概要
聖夜學園嘅四年班（動畫版係五年班）插班生日奈森亞夢俾人傳係一個又型又辣（Cool & Spicy）嘅小學生，唔擅長講嘢但就被誤解為冷酷，扭計嘅態度就被誤認為有型，外表好cool嘅佢實際上係一個不善言辭嘅小學生，所以成日被誤認為好有魅力。亞夢終於決定正視自己並祈求守護靈可以賜佢改變自己嘅勇氣。
令佢感到驚訝嘅係喺第二日床上出現咗三隻守護蛋，呢三隻守護蛋幫亞夢改變自己，令亞夢慢慢變成理想中嘅自己。
聖夜學園入面有一個叫做「守護者」嘅團體。佢哋有處理學校各種各樣事務嘅能力，重有好多特權，經常放學後聚集喺皇室花園。好多人當佢哋係偶像。雖然佢哋表面上非常風光，但係實際上佢哋都有唔可以推卸嘅責任同必須進行競爭嘅敵人……

用語
心靈之蛋（こころのたまご）
每個小朋友都擁有心靈之蛋，孕育著佢哋嘅夢想，大個就會消失。係普通人睇唔到嘅。
守護甜心（しゅごキャラ）
由心靈之蛋孵化出嚟嘅「理想中嘅自己」。普通人睇唔到守護甜心，只有守護甜心擁有者或未有心靈之蛋嘅細路先睇到，但亦有少數例外（例如占卜師冴木信子）。誕生模式可分為兩大類。第一類係喺將自我及理想完全定位之後、探尋新自我時誕生嘅，呢類人即使形象改造都唔會喺個性上有大變化；第二種就係喺仍然未將自我作好定位時，自身嘅個性或能力缺陷處化成為甜心嘅類型，呢類人一旦進行形象改造之後就會出現同平常差別好大嘅變化。「しゅご」嘅意思係守護，而「キャラ」其實係英文「Character」嘅意思，所以其實「しゅごキャラ」的意思係「守護角色」。
守護蛋（しゅごたま）
可以孵化或已孵出守護甜心嘅特殊心靈之蛋。喺心靈之蛋嘅主人強烈渴求改變之下至會成形誕生。孵唔孵化以及時間點就依主人嘅心理狀況而定。若果主人有強大嘅負面情緒而唔能夠及時消除，守護蛋會有機會變成惡蛋，更可能會孵出壞甜心。
形象改造（キャラチェンジ）
利用守護甜心嘅力量強化同守護甜心相同屬性嘅能力。行為同性格等都會變得同佢嘅守護甜心一樣。
變身（キャラなり）
口號係「我嘅心靈 Unlock」（あたしの ココロ アンロック）。
同守護甜心融為一體，可以引出對應守護甜心嘅力量至120%，條件係必須全心相信自己以及對應甜心。難度以及威力比形象改造高。守護甜心擁有者可以同唔屬於自己嘅守護甜心進行變身，但會好消耗體力。好似亞夢同繪琉同埋依琉嘅變身、歌唄同壞方塊嘅變身。
胚胎（エンブリオ）
傳說能夠實現任何願望嘅魔法蛋。有唔少人包括守護者同埋EASTER嘅成員都喺度搵胚胎。
惡蛋（×（ばつ）たま）
如果心靈之蛋主人對「理想中嘅自己」冇晒信心，心靈之蛋所腐化成嘅黑色蛋，蛋中間會有個白色嘅大「x」記號。而俾人夾硬抽出又並非胚胎嘅心靈之蛋亦會變成惡蛋。
壞甜心（×（ばつ）キャラ）
惡蛋孵化出來嘅甜心，頭上有紅色嘅「x」記號。如果任由壞甜心周圍亂咁走，壞甜心嘅主人就會有危險。出現惡蛋甚至壞甜心嘅情況下，只可以捉返佢淨化或者直接摧毀。前者可以令心靈之蛋回復原狀並返到主人心裏面；後者就會令惡蛋完全消失，主人嘅夢想亦會完全破滅。
謎之蛋（?（ナゾ）たま）
動畫原創設定，個名由彌耶改。蛋中間有一個白色大「？」標記而得名。內心迷惘嘅人若果戴上由露露製造嘅紅寶石頸鍊，心靈之蛋就會被抽出變成暗紅色嘅謎之蛋。當事人會開始產生妄想，然後蛋就會變大並且食咗主人，主人亦會因此而進行謎之變身。若果收到寶石嘅迷惘之人係甜心持有者，就好似甜心變成壞甜心嘅過程咁，甜心會強制被困返蛋裏面並謎化，然後再重新孵化作惡。
謎之變身
動畫原創設定，謎之蛋吞食主人後會進行謎之變身並周圍搞事。共通點係所有謎之變身個名嘅後半部必定以「Dream」來結尾。

道具
Humpty Lock（ハンプティ・ロック）
亞夢有嘅鎖。特徵有四個心型、排成四葉草形狀嘅寶石。同幾斗有嘅「Dumpty Key」配成一對。
同Dumpty Key個名一般認為係嚟自鵝媽媽童話嘅Humpty Dumpty。
Dumpty Key（ダンプティ・キー）
幾斗有嘅鎖匙。特徵有四個心型、排成四葉草形狀嘅寶石。同亞夢有嘅「Humpty Lock」配成一對。
同Humpty Lock個名一般認為係嚟自鵝媽媽童話嘅Humpty Dumpty。
守護毛小孩

《守護毛小孩》（Pets），係香港電視娛樂製作嘅資訊節目，2016年11月28號開始逢禮拜一22:00-22:30喺ViuTV播，由石希露做主持。節目每集都講畀人遺棄咗嘅寵物背後嘅故仔。
守護神之保險調查

《守護神之保險調查》（英文：Guardian Angel），原名《守護神》，係邵氏兄弟同愛奇藝合作拍嘅劇集，用保險調查行業做題材，由苗僑偉、黃宗澤、劉心悠同徐子珊領銜主演，鍾澍佳監製。呢套劇喺香港由邵氏兄弟嘅姊妹公司無綫電視安排喺翡翠台播，播映時間係2018年12月24號逢禮拜一到五20:30 - 21:30，2019年1月19號開始加插逢禮拜六20:30 - 22:30播映時段。
劇入面有唔少無綫電視藝員參演，亦有好多都係未試過喺無綫出鏡（譬如姜皓文、談善言），又或者離巢咗好耐嘅藝人（譬如溫碧霞、艾威）。
守護波士

《守護波士》（粵拼：sau2 wu6 bo1 si2，韓文：보스를 지켜라）係韓國SBS喺2011年播嘅連續劇，主角係崔江姬、地成、金在中、王智慧。
守護神

公元 1 世紀嘅雅典娜雕像；雅典娜係雅典嘅守護神。
守護神（粵拼：sau2 wu6 san4；英文：tutelary deity）係指神話同民間傳說當中「守護住一笪地方或者某啲人」嘅神祇或者靈。
例子可以睇吓希臘神話入面嘅女神雅典娜（Athena）噉，佢畀人奉為雅典（古希臘最重要最有影響力嘅城市之一）嘅守護神。
圖利亞拉

圖利亞拉係馬達加斯加一座城，阿齊莫-安德列發那區首府，人口16萬。
圖像質素

圖像質素（英文：image quality）泛指一幅圖像有幾能夠達到圖像創造者嘅目的，可以以解像度、銳度同雜點等嘅指標量度。
圖像記憶

圖像記憶（英文：iconic memory）係視覺嘅感官記憶，涉及感官喺極短嘅時間（短過 1 秒）之內儲住接收到嘅視覺資訊。
圖博弈論

圖博弈論（graphical game theory）係指博弈論當中用圖嚟表示博弈嘅做法，相對於正則形式博弈（normal-form game）。
圖古曼省

圖古曼省（西班牙文：Provincia de Tucumán）係南美國家阿根廷嘅廿三省之一。
圖帖睦爾

圖帖睦爾（1304年2月16號—1332年9月2號）係大元第八個皇帝，1328年到1332年在位（1329年有幾個月曾經短暫讓位），跟廟號叫元文宗。
圖帖睦爾係元武宗個仔。致和元年（1328年）七月，元泰定帝也孫鐵木兒過身。九月，泰定帝個仔阿速吉八喺上都登基做皇帝。同一個月，圖帖睦爾亦都喺大都登基做皇帝。十月，支持圖帖睦爾嘅一派打敗咗支持阿速吉八嘅一派，《新元史》話之後阿速吉八下落不明。
1329年，圖帖睦爾將個皇帝位讓畀佢阿哥和世㻋（元明宗），但係和世㻋喺同年就過身，之後圖帖睦爾又做番皇帝，史稱天曆之變。
1332年9月，圖帖睦爾過身，之後由和世㻋個仔懿璘質班繼位，就係元寧宗。
圖則

圖則（英文：architectural drawing）係描繪建築物所有圖，以比例畫出來，表現建築物外內各笪空間同系統(客廳、房間、空間同其它硬件分佈)，室內包括牆體、出入口動線、窗位置圖，傢俬同物件分佈。
圖則方便建築師(則師)、土建工程師，機電工程，冷氣工程、消防工程、景觀設計，城市規劃、繪圖員、測量員、工程報價、發展商、室內設計師、建築承包商、地盤工人、裝修、供排水、業主、保安、消防、訪客溝通用同興建完工修改等嘅用途。
圖則係建築物所有圖，以比例畫出來，表現建築物外內各個空間及系統(客廳、房間、空間同其它硬件分佈)，室內包括牆體、出入口動線、窗位置圖，傢俱及物件分佈。圖則方便建築師(則師)、土建工程師，機電工程，冷氣工程、消防工程、景觀設計，城市規劃、繪圖員、測量員、工程報價、發展商、室內設計師、建築承包商、地盤工人、裝修、供排水、業主、保安、消防、訪客溝通用及興建完工修改之用。

分類
睇埋：3D 投影同透視投影
圖則大致上可以分做幾大種：
平面圖係描繪建築單體(Building)由上面望嘅切面分佈嘅圖，建築每層樓嘅建築空間分佈圖，描述每層空間以及每笪空間嘅位置。詳細說明建築空間分佈有幾多傢俬物件同系統，通常平面圖分建築平面(ARCH)、結構平面(ST)、空調平面(HVAC)、消防平面(Fire)、供排水平面(AG/EG)、強弱電(ELE/ELV)同實外嘅景觀平面(LA)。
剖面圖（Section，粵拼：sek1 seon4）描述建築嘅截面，表達平面睇唔到嘅資訊，例如高度及組成部份，與外面嘅相對高度資訊。
立面圖室外描述建築外樣貌(傳統會在立面加入唔少陰影，令建築望落更加立體)，室內描述牆身樣貌同埋材料細節部份。
一間屋其中一層嘅平面圖
德國一個天文台嘅截面圖
法國先賢祠正面海拔圖
一間房嘅立體圖
用電腦圖像產生嘅建築物立體圖
圖密善

圖密善（拉丁文：Domitianus，51年10月24號—96年9月18號）係羅馬帝國第十一位皇帝，81年到96年在位。
山內達朗

山內達朗（1994年1月23號—）係日本足球員，司職前鋒，效力FC琉球。
山仔

山仔（英文hill），又叫小山，係山一種，通常比較細，無咁高，細個大山。通常響平啲嘅地方，比突出嘅部地方。
山仔同大山無明顯嘅界綫，通常各有各講，世界各地都有唔同定義。
山光道

山光道（Shan Kwong Road）係香港島跑馬地舊區市中心西部嘅一條行車馬路，養和醫院同埋跑馬地馬場嚮北端，香港賽馬會貨倉、跑馬地會所、馬會網球場等嚮南端半山上。
山內祐一

山內祐一（1984年10月26號—）係日本足球員，司職前鋒，效力過熊本羅亞素，及長崎成功丸。
山內貴雄

山內貴雄（1978年9月4號—）係日本足球員，司職後衞，效力過大阪櫻花。
山內智裕

山內智裕（1987年9月5號—）係日本足球員，司職後衞，效力過FC岐阜。
希臘神話

希臘神話（粵拼：hei1 laap6 san4 waa2；希臘文：ἡ Ἑλληνικὴ Μυθολογία）係指古希臘種種神話，內容包括神、英雄、自然同宇宙史咁。希臘神話大作有荷馬嘅《伊利亞德》同《奧德修記》、赫西奧德嘅《神譜》咁。

英雄時代
19 世紀一幅油畫，描繪畫家想像中「海格力斯同九頭蛇戰鬥」嘅情境。
睇埋：海格力斯
希臘神話入面充滿咗講英雄嘅故仔。當中最出名嘅要數著名英雄海格力斯（Ἡρακλῆς / Heracles）:p. 143-144。
Info：海格力斯誅殺九頭蛇
海格力斯係一個半神，佢阿媽係個平凡人，而佢阿爸就係身為眾神之王嘅宙斯。海格力斯血統上一半係天神所以有超人力量，佢足智多謀又力大無窮，做出咗好多英勇事跡，係廣受全希臘敬重嘅英雄。不過始終佢係宙斯嘅私生子，所以天界女王希拉（宙斯個正室老婆，同時亦係掌管結婚同生育嘅天神）不嬲都好憎佢，好想搵方法整死佢。有一日，希拉對海格力斯落咒，搞到海格力斯發癲攻擊身邊嘅人，仲殺死自己老婆同仔女。悲痛嘅海格力斯向太陽神阿波羅祈禱，想贖罪。阿波羅聽到佢嘅祈禱，就叫佢去做邁錫尼國王嘅僕人做 10 年:p. 253。
海格力斯喺邁錫尼國王手下做嘢期間，曾經被派去做 12 單好危險嘅工作，而呢連串事跡就係海格力斯嘅勞動。响第二單勞動當中，海格力斯畀國王派去誅殺九頭蛇（Ὕδρα / Hýdra）－條蛇查實係希拉暗中養出嚟嘅，想用條蛇嚟殺死海格力斯。九頭蛇蛇如其名有九個頭。佢住喺一個大沼澤裏面，海格力斯搵塊布揞住自己口鼻行入沼澤，同九頭蛇戰鬥。
一般嘅攻擊對九頭蛇完全冇效：每當海格力斯將九頭蛇嘅其中一個頭斬落嚟嗰陣，條蛇會即刻生個新嘅頭出嚟，無論海格力斯點樣斬條蛇嘅頭，條蛇都唔會死；海格力斯大聲叫佢個侄仔伊奧勞斯嚟幫手，伊奧勞斯諗到條計仔，提議每次斬條蛇嘅頭嗰時都用火燒條蛇嘅傷口；然後兩個人就一齊合作行動，海格力斯一路斬條蛇嘅頭，而伊奧勞斯就一路攞住火把，用火辣海格力斯斬蛇頭造成嘅傷口；結果伊奧勞斯條橋真係掂，條九頭蛇愈嚟愈虛弱，最後海格力斯攞住雅典娜賜畀佢嘅神劍，將九頭蛇最後嗰個頭一嘢斬落嚟，成功誅殺九頭蛇。

主要神祇
睇埋：奧林匹斯十二神
希臘神話嗰啲天神，好多時都係某啲概念嘅人格化：例如根據好多希臘神話故事嘅描述，蓋亞（Γαῖα / Gaîa）唔淨只係大地嘅女神咁簡單，仲係大地呢樣嘢嘅人格化－當大地因為打仗而著嗮火嗰陣，蓋亞會「覺得痛」；亦可以睇吓作為黑夜嘅人格化嘅倪克斯（ Νύξ / Nýx）或者作為勝利嘅人格化嘅尼姬（Νίκη / Nike）... 呀噉。

傳說生物
1873 年一幅油畫，幅畫描繪隻薩提洛斯喺度同班寧芙跳舞。
寧芙（Νύμφες / Nymph）：係希臘神話入面一類次要女神。正常嚟講，每位寧芙都會同自然環境入面某一件有生命力嘅嘢（例如一樖生得好茂盛嘅樹，或者一條小溪）有連繫，屬自然神靈。
寧芙係「次要」嘅神祇－佢哋唔似得（例如）宙斯或者雅典娜等嘅大天神噉會話掌管住啲乜嘢重大嘅力量，而且佢哋嘅壽命雖然長過人類好多，但依然係有限嘅，唔似得啲大天神噉長生不死；不過佢哋話嗮都係神祇，會有一定嘅神力，而且傳說話佢哋有可能對人類有好意，所以唔少古希臘人都會拜寧芙，想求寧芙保佑。
薩提洛斯（Σάτυροι / Sátyros）：係種半人半獸嘅傳說生物，同戴歐尼修斯（掌管酒、果園同豐收嘅天神）好有啦掕。
喺外形上，典型嘅薩提洛斯望落上半身似男人而且從來都唔著衫，下半身就似馬或者山羊（又或者下半身似人但有好似馬噉嘅尾）。除此之外，一隻薩提洛斯仲會有條好大好樣眼嘅下體。
根據傳說描述，薩提洛斯出嗮名鍾意享樂，而且好淫蕩：傳說講，薩提洛斯住喺山同森林等偏僻嘅地方，會祟拜戴歐尼修斯；佢哋好懶唔會點樣做嘢，終日就係掛住跳舞同飲酒，而佢哋唔跳舞飲酒嗰陣，就鍾意用各種方式追求性愛上嘅快感；甚至仲有啲故仔話，薩提洛斯會為咗得到性愛上嘅滿足而走去強姦牲畜、人類同埋寧芙。
牛頭怪

Hubris
内文：Hubris
希臘神話啲故仔成日提到「有人類自高自大，諗住自己同天神對等甚至超越天神，結果落得悲慘下場」噉嘅情節，例如掗克妮嘅故仔就係噉。
掗克妮係個牧羊人嘅女。佢由好細個嗰陣就喺度學梭織，到佢大個就成為咗個出名擅長做梭織嘅織女。佢對自己嘅技術好有信心。有日，佢仲自大到諗住自己喺梭織技術上能夠打贏雅典娜（掌管打仗同手工藝嘅女神），於是佢就走咗去挑戰雅典娜，話要同雅典娜鬥梭織。
雅典娜接受掗克妮嘅挑戰：於是兩方就各自郁手織；等到兩個都停手嗰陣，雅典娜織好咗塊緙織壁毯，啲圖案描繪眾神嘅英姿，而掗克妮都係織好咗塊緙織壁毯，不過啲圖案係描繪眾神啲風流事蹟；雅典娜一見到掗克妮件作品就大發雷霆－雅典娜覺得掗克妮件作品嘅題材侮辱緊眾神；震怒嘅雅典娜跟住就郁手，將掗克妮件作品撕成碎片。
掗克妮好驚，諗住自己得罪咗天神下場實會好慘，嚇到走去吊頸。不過雅典娜冷靜咗吓，又覺得掗克妮罪不至死，於是就施法將掗克妮用嚟吊頸嗰條繩變成蜘蛛網，而掗克妮就幻化變咗做隻蜘蛛－掗克妮有得保住條命，但要一世係噉喺度織蜘蛛網。

有學者指，掗克妮係希臘神話入面典型「有人類自高自大（hubris），諗住自己同天神對等甚至超越天神，結果落得悲慘下場」嘅故仔。
18 世紀初一幅油畫；幅畫描繪想像中「米娜娃（雅典娜嘅羅馬版）郁手毆掗克妮」嘅情境。
希臘獸屬

希臘獸屬（學名：Helladotherium）係偶蹄目長頸鹿科嘅其中一個屬。
希臘沙律醬

希臘沙律醬係起源自希臘嘅醬，主要用乳酪、青瓜、蒜頭同欖油等材料整。
希臘文維基百科

希臘文維基百科係維基百科協作計劃嘅希臘文版，由非牟利組織──維基媒體基金會維持負責。家下係各語言嘅維基百科計劃中，規模排名響60名以內（跟文章數量計），有超過10萬篇文。
希臘沙律

希臘沙律係希臘嘅一種沙律，主要材料包括蕃茄、青瓜、洋蔥、菲達芝士、橄欖，再用食鹽、奧勒岡同橄欖油調味。
希臘火

希臘火（Greek fire）係拜占庭帝國用嘅液態燃燒彈，主要用喺海戰，整法已經失傳，但估計係用到白電油、生石灰、磷、硝呢啲材料。
希臘文文學

希臘文文學（Greek literature）泛指用希臘文寫嘅文學作品。
希臘獨立戰爭

希臘獨立戰爭係指1821年到1829年嗰陣希臘為咗脫離鄂圖曼帝國獨立而發起嘅戰爭，喺大英帝國、法蘭西王國同俄羅斯帝國三國嘅幫拖下，希臘成功獨立成立共和國，史稱希臘第一共和國。
容家耀

容家耀（英文：Kenny Yung，1996年2月19號—）係香港新聞工作者，曾經為香港電台新聞部記者同現職無綫新聞台高級主播，2022年9月起修讀香港中文大學企業傳播社會科學碩士。

簡歷
容家耀於2014年畢業於王肇枝中學，2018年畢業於香港城市大學媒體與傳播系，主修媒體與傳播。早於大學兩年級暑假時，容家耀獲聘為香港電台新聞部實習記者，其後成為兼職記者。到三年級時轉到無綫電視新聞部擔任實習記者，其後再成為兼職記者，畢業後加盟成為全職港聞組記者。
2020年2月底轉為無綫新聞台主播，其後擔任該台深宵新聞報道同無綫財經新聞的主播，同年10月30號開始主持無綫新聞台日間新聞報道同手語新聞報道，兩個月後開始主持星期日香港早晨。佢喺2021年12月2號開始主持無綫7:30 一小時新聞，同時開始主持天氣報告。
2022年1月底，容家耀離開無綫新聞，同年10月重返無綫新聞，並喺12月5號起再度主持無綫7:30 一小時新聞。
2022年12月10號，容家耀開始主持翡翠台午間新聞。
容氏

容（粵拼：jung4）係唐人姓氏，喺《百家姓》裏頭排第336位。

名人
容祖兒：香港出名歌手
呢篇容氏係同姓氏有關嘅楔位文章，重未寫完嘅。麻煩你幫手充實佢。
容桂站

容桂站（粵拼：jung4 gwai3 zaam6；英文：Ronggui Station），又叫做容奇站，起響廣東省佛山市順德區容桂街道，係廣珠城軌嘅架空站。個站東邊係順德高新科技產業園B園，南邊係桂洲大道，北邊係新有路，而西邊係寶供物流。呢個站係廣珠城軌南行離開佛山之前嘅最後一個站，亦都係廣珠輕軌順德段重要嘅一站，每日多過七成嘅班次會停容桂站。呢個站喺2011年1月7號通車。

車站嘅結構
CRH1A經過個站
呢個高架站有兩個側式月台，中間有條冇月台嘅路軌畀唔停站嘅車用。
月台配置
1
■廣珠城際軌道交通
珠海・新會方向



接駁嘅交通
跨鎮嘅巴士：
320：容桂幸福居委會－同江醫院
(因為佛山地鐵三號線嘅東樂路站開緊工，宜家總站暫時由新滘站改去同江醫院，直到個站起好先會改返。）
327A：南方醫科大學順德校區－海尾桂龍工業區
327B：馬南站－海尾桂龍工業區
392：均安交通中心－廣珠城軌容桂站
924：南方醫科大學順德醫院東門－暨大順德醫院公交總站
925：新有中路－順德工業園總站
跨市嘅巴士：
326：中山黃圃客運站－容奇輪渡
去容桂城區嘅巴士：
321：禦海東郡－華基路臨時首末站
323：華口天九圍--容奇輪渡
324：海尾桂龍工業區--廣珠城軌容桂站
921：格蘭仕廠--新有中路
927：容桂文化中心--高黎市場
容朱迪

容朱迪（英文：Judy Yung，1954年2月8號—）係1973年度第一屆香港小姐競選嘅亞軍，1973年到1983年期間係無綫電視女藝員。